CELEX: 62014CN0478
Language: el
Date: 2014-10-27 00:00:00
Title: Υπόθεση C-478/14: Αίτηση προδικαστικής αποφάσεως την οποία υπέβαλε το Tribunale ordinario di Cagliari (Ιταλία) στις 27 Οκτωβρίου 2014 — Ποινική διαδικασία κατά Roberto Siddu

12.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 7/17
            
         Αίτηση προδικαστικής αποφάσεως την οποία υπέβαλε το Tribunale ordinario di Cagliari (Ιταλία) στις 27 Οκτωβρίου 2014 — Ποινική διαδικασία κατά Roberto Siddu
   (Υπόθεση C-478/14)
   (2015/C 007/22)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale ordinario di Cagliari
   
      Ποινική διαδικασία ενώπιον του αιτούντος δικαστηρίου κατά
   
   Roberto Siddu
   
      Προδικαστικά ερωτήματα
   
   
               1)
            
            
               Έχουν τα άρθρα 49 επ. και 56 επ. ΣΛΕΕ, καθώς και οι αρχές που διατύπωσε το Δικαστήριο της Ευρωπαϊκής Ένωσης στην απόφαση της 16ης Φεβρουαρίου 2012 [επί των συνεκδικασθεισών υποθέσεων C-72/10 και C-77/10], την έννοια ότι αντιβαίνει σε αυτά η διενέργεια διαγωνισμού για την παραχώρηση αδειών με διάρκεια ισχύος μικρότερη από εκείνη των αδειών που είχαν παραχωρηθεί στο παρελθόν, μολονότι ο διαγωνισμός αυτός διενεργείται με σκοπό την άρση των συνεπειών που απορρέουν από τον παράνομο χαρακτήρα του αποκλεισμού ορισμένων επιχειρήσεων από τους διαγωνισμούς;
            
         
               2)
            
            
               Έχουν τα άρθρα 49 επ. και 56 επ. ΣΛΕΕ, καθώς και οι αρχές που διατύπωσε το Δικαστήριο της Ευρωπαϊκής Ένωσης στην προμνημονευθείσα απόφαση της 16ης Φεβρουαρίου 2012 [επί των συνεκδικασθεισών υποθέσεων C-72/10 και C-77/10], την έννοια ότι αντιβαίνει σε αυτά το ενδεχόμενο η απαίτηση περί αναδιοργανώσεως του συστήματος, η οποία συνεπάγεται τη σύμπτωση του χρόνου λήξεως της διάρκειας ισχύος των παραχωρηθεισών αδειών, να δικαιολογεί προσηκόντως τη μικρότερη διάρκεια ισχύος των αδειών που παραχωρούνται κατόπιν του διαγωνισμού σε σχέση με τη διάρκεια ισχύος των αδειών που είχαν παραχωρηθεί στο παρελθόν;